1. sz. melléklet

**Budapest Főváros Önkormányzata Közgyűlésének**

**...…./2013. (……) önkormányzati rendelete**

**a Fővárosi Szabályozási Kerettervről szóló**

**46/1998. (X.15.) Főv. Kgy. rendelet módosításáról**

Budapest Főváros Önkormányzat Közgyűlése az épített környezet alakításáról és védelméről szóló 1997. évi LXXVIII. törvény 62. § (8) bekezdés b) pontjában kapott felhatalmazás, valamint a helyi önkormányzatokról szóló 1990. évi LXV. törvény 63/C. § (1) bekezdésében és az épített környezet alakításáról és védelméről szóló 1997. évi LXXVIII. törvény 14. § (5) bekezdésében meghatározott feladatkörében eljárva, figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 45. § (3) bekezdésében foglaltakra, a következőket rendeli el:

*1. §*

A Fővárosi Szabályozási Kerettervről szóló 46/1998. (X.15.) Főv. Kgy. rendelet 1. számú mellékletét képező 1:4000 méretarányú térkép a BudapestXV. kerület 71. számú Budapest – Veresegyház – Vác vasútvonal és környezete területére (Töltés tér – Csomád utca nyugati oldal – Visonta utca – KL-VA övezet határ – M0 KL-KT közlekedési övezet határ – Visonta utca – E-TG övezet határ – Csömöri patak – (88864/5) helyrajzi számú ingatlan nyugati telekhatára – Felsőkert utca – Károlyi Sándor út – Ajándék utca – Csomád utca keleti oldal által határolt terület)vonatkozóan, az e rendelet 1. mellékletében foglaltaknak megfelelően módosul.

*2. §*

E rendelet a kihirdetést követő 30. napon lép hatályba.

Sárádi Kálmánné dr. Tarlós István

 főjegyző főpolgármester

INDOKOLÁS

# Általános indokolás

Az FSZKT-t és a BVKSZ-t az 1997. évi LXXVIII. törvény rendelkezései szerint a Fővárosi Közgyűlés külön-külön rendeletével fogadja el, azonban tartalmuk közösen határozza meg a kerületi önkormányzatok kerületi szabályozási terv (KSZT) és kerületi városrendezési szabályzat (KVSZ) megalkotására irányuló tevékenységét. A Fővárosi Szabályozási Kerettervről szóló 46/1998. (X.15.) Főv. Kgy. számú rendelet 1. § (1) bekezdés a) pontjában foglalt és a rendelet 1. sz. mellékletét jelentő 1:4000 méretarányú térkép módosítását általában a kerületi önkormányzatok kezdeményezik, a Budapest Településszerkezeti Terve, a Budapesti Városrendezési és Építési Keretszabályzat (BVKSZ), valamint a Fővárosi Szabályozási Keretterv (FSZKT), illetve a Kerületi Szabályozási Tervek (KSZT), Kerületi Városrendezési és Építési Szabályzatok összhangjához szükséges követelményekről szóló 48/1998. (X.15.) Főv. Kgy. számú rendeletben foglaltak szerint.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményről szóló 314/2012. (XI.8.) Korm. rendelet 45. § (3) bekezdés értelmében az eljárás lefolytatására az épített környezet alakításáról és védelméről szóló 1997. évi LXXVIII. törvény (Étv.) 2012. december 31-én hatályos szabályainak megfelelően került sor.

Az FSZKT módosítása rendeletalkotással, e rendelet mellékletét képező 1:4000 méretarányú térképének megfelelően történik.

# Részletes indokolás

# *Az 1. §-hoz*

A 46/1998. (X.15.) Főv. Kgy. rendelet 1. § (1) bekezdés a) pontjában foglalt és a rendelet 1. sz. mellékletét jelentő 1:4000 méretarányú térkép módosítása a 48/1998. (X.15.) Főv. Kgy. rendelet 5. § (1) bekezdésében foglaltak alapján kerül jóváhagyásra.

Az FSZKT tartalma a Budapest XV. kerület 71. számú Budapest – Veresegyház – Vác vasútvonal és környezete területére (Töltés tér – Csomád utca nyugati oldal – Visonta utca – KL-VA övezet határ – M0 KL-KT közlekedési övezet határ – Visonta utca – E-TG övezet határ – Csömöri patak – (88864/5) helyrajzi számú ingatlan nyugati telekhatára – Felsőkert utca – Károlyi Sándor út – Ajándék utca – Csomád utca keleti oldal által határolt terület) vonatkozóan a keretövezet módosítás alapján a mellékleteknek megfelelően módosul. A kerületi szabályozási terv készítésével összefüggésben a XV. kerületi Önkormányzat kezdeményezte a módosítást.

*A 2. §-hoz*

A rendelet hatálybalépéséről rendelkezik.